Målplacering på søgesiden er en meget anvendt AdWords bud-strategi, som fungerer automatisk. Denne automatiske strategi, giver AdWords mulighed for automatisk at angive dine bud, for at give dine annoncer det bedst mulige udgangspunkt for enten at blive vist øverst på siden, eller blive vist på den første side med søgeresultater.
Som det kan ses på billedet herunder, kan du i højre kolonne angive, om der er tale om en eksisterende porteføljestrategi, eller om du ønsker at oprette en ny. Med en sådan strategi har du mulighed for at gruppere flere kampagner, annoncegrupper og søgeord i én samlet budstrategi.
Du har ligeledes mulighed for at angive, om du ønsker dine annoncer vist øverst på den første side med søgeresultater, altså over de organiske resultater på første side i Google. Eller om du ønsker dem vist hvor som helst på side 1.